3 ค่ายใหญ่ ขยายสัญญาณเต็มศักยภาพ รองรับการใช้งานช่วงพระราชพิธี
โอเปอเรเตอร์ทั้ง 3 ค่าย ขยายสัญญาณเพื่ออำนวยความสะดวกให้กับประชาชนที่เดินทางมาร่วมงานพระราชพิธีถวายพระเพลิงพระบรมศพ,AIS DTAC และ TRUE น้อมสำนึกในพระมหากรุณาธิคุณอันหาที่สุดมิได้ของ พระบาทสมเด็จพระปรมินทรมหาภูมิพลอดุลยเดช พระผู้สถิตในหัวใจประชาชนชาวไทยทุกคน จึงได้ร่วมกันขยายสัญญาณโทรศัพท์ให้แก่ประชาชนที่จะเดินทางเข้าร่วมแสดงความอาลัยในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ดังนี้,1. AIS,ในบริเวณงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระเมรุมาศ ท้องสนามหลวง และซุ้มถวายดอกไม้จันทน์ทั่วประเทศ (18 ตุลาคม 2560),เอไอเอสพร้อมอำนวยความสะดวกด้านการสื่อสารให้แก่ประชาชนทุกพื้นที่ทั่วประเทศ ให้สามารถติดต่อสื่อสารได้อย่างไม่ติดขัด ณ บริเวณพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระเมรุมาศ ท้องสนามหลวง และสถานที่เกี่ยวเนื่องกับการจัดงานพระราชพิธีฯ ทุกจังหวัดทั่วประเทศ ซึ่งได้แก่ สถานที่ประดิษฐานพระเมรุมาศจำลองในกรุงเทพมหานคร และปริมณฑล 9 แห่ง, สถานที่ประดิษฐานพระเมรุมาศจำลองประจำแต่ละจังหวัด รวม 76 แห่ง และซุ้มถวายดอกไม้จันทน์ รวม 878 อำเภอทั่วประเทศ,พร้อมกันนี้ ยังเปิดให้บริการ ,WiFi ฟรี, สำหรับประชาชนทุกคน ในบริเวณจุดหลักๆ รอบมณฑลพระราชพิธีฯ ท้องสนามหลวง และบริเวณใกล้เคียง พร้อมจัดทีมวิศวกรคอยตรวจสอบ และดูแลโครงข่ายตลอด 24 ชั่วโมง ,2. DTAC,ดีแทค,ขยายสัญญาณมือถือบริเวณพระบรมมหาราชวัง, มณฑลพิธีท้องสนามหลวง และเส้นทางโดยรอบ พร้อมทั้งสถานที่ตั้งพระเมรุมาศจำลอง เพื่อรองรับการใช้งานมือถือของประชาชนที่เดินทางมาร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 26 ตุลาคม พ.ศ. 2560,โดยมีการขยายโครงข่ายให้พร้อมรองรับการใช้งานทั้งบริเวณจุดอำนวยความสะดวกที่จอดรถ และจุดรับ-ส่งประชาชนสู่มณฑลพิธีท้องสนามหลวง เช่นพื้นที่จุดรับ-ส่งสนามม้านางเลิ้ง เป็นต้น นอกจากนี้ ดีแทคยังจัดเตรียมทีมงานพิเศษเพื่อประจำจุดสำคัญดูแลโครงข่ายบริเวณมณฑลพิธีท้องสนามหลวง และสถานที่ตั้งพระเมรุมาศจำลองอีกด้วย,เพื่ออำนวยความสะดวกของประชาชน ทำให้ผู้ใช้บริการสามารถใช้งานได้อย่างมีคุณภาพ ถึงแม้จะอยู่ในพื้นที่หนาแน่นจากประชาชนจำนวนมาก โดยดีแทคได้มีการขยายสัญญาณให้บริการเพิ่มขึ้นจากรถโมบายล์ การเพิ่มสมอลเซลล์ขยายสัญญาณ และการปรับพารามิเตอร์ พร้อมทั้งจัดทีมดูแลโครงข่ายต่อเนื่อง 24 ชั่วโมง ,3. TRUE,ทรูมูฟ เอช ขยายสัญญาณเต็มศักยภาพรองรับการใช้งานพสกนิกรชาวไทยร่วมพระราชพิธีถวายพระเพลิงพระบรมศพ ณ บริเวณท้องสนามหลวง ศูนย์สื่อมวลชน ธรรมศาสตร์ และจุดถวายดอกไม้จันทน์ทั่วประเทศ โดยจัดทีมดูแลโครงข่ายตลอด 24 ชม. 25-28 ต.ค.60,โดย,ติดตั้งเพิ่มทั้งเสาส่งสัญญาณ,และอุปกรณ์กระจายสัญญาณ ณ บริเวณพระบรมมหาราชวัง มณฑลพิธีท้องสนามหลวง และบริเวณใกล้เคียง อาทิ ศาลฎีกา ศาลหลักเมือง กองสลาก ราชนาวีสโมสร ศูนย์สื่อมวลชน หอประชุมใหญ่มหาวิทยาลัยธรรมศาสตร์ ท่าพระจันทร์ โรงละครแห่งชาติ เชิงสะพานพระปิ่นเกล้า สะพานพุทธ ถนนราชดำเนินกลาง กองทัพบก สะพานผ่านฟ้า มหาวิทยาลัยศิลปากร ลานคนเมือง นอกจากนี้ ยังกระจายสัญญาณมือถือครอบคลุมไปถึงสถานที่ตั้งพระเมรุมาศจำลอง 85 แห่ง ทั้งในพื้นที่กรุงเทพมหานคร 9 แห่ง,และศาลากลางจังหวัดทั้ง 76 แห่ง รวมถึงจุดถวายดอกไม้จันทน์ทั่วประเทศอีกด้วย,ซึ่งมั่นใจได้ว่าจะสามารถรองรับการใช้งานของประชาชนที่มาร่วมงาน,ทั้งการโทรเข้า-ออก การใ,ช้ดาต้าผ่าน 4G และ WiFi by TrueMove H, ได้อย่างมีประสิทธิภาพแน่นอน
AIS DTAC และ TRUE น้อมสำนึกในพระมหากรุณาธิคุณอันหาที่สุดมิได้ของ พระบาทสมเด็จพระปรมินทรมหาภูมิพลอดุลยเดช จึงได้ร่วมกันขยายสัญญาณโทรศัพท์ให้แก่ประชาชนที่จะเดินทางเข้าร่วมแสดงความอาลัย
รัชกาลที่9,ในหลวงรัชกาลที่ 9,DTAC,AIS,TRUE